ໜຸ່ມລາວຈາກມົສກູ ພູມໃຈນໍາ ຄວາມຈະເລີນຮຸ່ງເຮືອງ ຂອງບ້ານເກີດເມືອງນອນ
ສິ່ງນຶ່ງທີ່ ສັງທອງ ບຸດສີເມືອງ ໄດ້ໄປເຫັນແລະປະທັບໃຈທີ່ສຸດ ກໍຄືການປະກວດນາງງາມລາວ 2011 ຊຶ່ງໄດ້ແກ່ ນາງສາວ ທິດາລັດ ວົງສິລິ.
ລາຍການຊີວິດຊາວລາວໃນຕ່າງແດນຂອງວີໂອເອຄືນນີ້ ສະເໜີລາຍການສໍາພາດກັບທ່ານ ສັງທອງ ບຸດສີເມືອງ ຈາກນະຄອນຫລວງມອສໂຄ ປະເທດຣັດເຊຍ ຊຶ່ງກໍາລັງຢ້ຽມຢາມ ປະເທດລາວຢູ່ເວລານີ້ ຊຶ່ງຜູ້ກ່ຽວຈະມາລົມສູ່ຟັງກ່ຽວກັບການຢ້ຽມຢາມບ້ານເກີດເມືອງນອນ ໃນຄັ້ງນີ້ ເຊີນທ່ານຕິດຕາມຟັງ ຈາກດາຣາໄດ້ເລີຍ ສະບາຍດີທ່ານຜູ້ຟັງທີ່ເຄົາລົບ ຫວັງວ່າທ່ານຜູ້ຟັງທີ່ຕິດຕາມ ລາຍການນີ້ເປັນປະຈໍາ ຄົງຈະ ຈື່ ທ່ານສັງທອງ ບຸດສີເມືອງ ຊຶ່ງຜູ້ກ່ຽວໄດ້ມາເປັນແຂກໃນ ລາຍການຂອງເຮົາເມື່ອເດືອນ ຕຸລາຜ່ານມາ ແລະໄດ້ໂອ້ລົມ ສູ່ພວກເຮົາຟັງ ກ່ຽວກັບການ ຢ້ຽມຢາມຣັດເຊຍຂອງປະທານ ປະເທດລາວ ທ່ານຈູມມະລີ ໄຊຍະສອນ ແລະຄະນະຜູ້ແທນ ລັດຖະບານລາວ ຕອນນີ້ທ່ານ ສັງທອງ ກໍາລັງຢູ່ທີ່ນະຄອນ ຫລວງວຽງຈັນ ໃນການຢ້ຽມ ຢາມບ້ານເກີດເມືອງນອນເທື່ອ ທີ 2 ນັບແຕ່ໄດ້ຈາກໄປຮຽນທີ່ ຣັດເຊຍ ເມື່ອປີ 1991 ແລະກໍ ໄດ້ແຕ່ງງານ ສ້າງຄອບຄົວກັບ ຜູ້ສາວຣັດເຊຍ ຫລັງຈາກຮຽນ ຈົບແລ້ວ ກະຂໍຂອບໃຈທ່ານ ສັງທອງ ທີ່ສະລະເວລາມາໂອ້ ລົມກັບພວກເຮົາທາງໂທລະສັບຈາກນະຄອນຫລວງວຽງຈັນ ຊຶ່ງສັງທອງເລົ່າວ່າ ເຖິງແມ່ນ ຈະເປັນການຢ້ຽມຢາມເທື່ອທີສອງ ແຕ່ມັນກໍຫ່າງກັນຫລາຍປີເຕີບ ສະນັ້ນຈຶ່ງຮູ້ສຶກເຖິງ ຄວາມແຕກຕ່າງຢ່າງຫລວງຫລາຍ ຊຶ່ງລາວກ່າວວ່າ ມັນຍາກທີ່ຈະພັນລະນາອອກມາເປັນ ຄໍາເວົ້າໄດ້: ສັງທອງກ່າວວ່າ ນອກຈາກ ປະທັບໃຈນໍາການສະຫລອງ ບຸນພະທາດຫລວງຢ່າງໃຫຍ່ ໂຕມະໂຫລານ ແລະເປັນລະ ບຽບຮຽບຮ້ອຍແລ້ວ ລາວຍັງ ຮູ້ສຶກປະທັບໃຈນໍາສະພາບ ການທີ່ສະຫງົບແລະປອດໄພ ໂດຍທົ່ວໄປຢູ່ນະຄອນຫລວງ ວຽງຈັນ ຊຶ່ງລາວໃຫ້ຂໍ້ສັງເກດ ວ່າ ບໍ່ເຫັນຕໍາຫລວດຍາມຢູ່ໃນ ໂຕເມືອງເລີຍ ແລະອີກເຫດການນຶ່ງທີ່ລາວໄດ້ໄປເຫັນແລະຮູ້ສຶກປະທັບໃຈຫລາຍທີ່ສຸດ ກໍຄືການປະກວດນາງງາມ ສປປ ລາວ ປະຈໍາປີ 2011 ນີ້ ທີ່ຫາກໍຈັດຂຶ້ນເມື່ອບໍ່ເທົ່າໃດມື້ ຜ່ານມານີ້ເອງ ສັງທອງເລົ່າເຖິງທັງສອງເລື້ອງນີ້ວ່າ: ໃນການກັບຄືນເມືອຢາມບ້ານເກີດເທື່ອນີ້ ສັງທອງຍັງໄດ້ມີໂອກາດພົບພໍ້ກັບໝູ່ເພື່ອນສະໄໝ ທີ່ເຄີຍຮຽນນໍາກັນ ຕັ້ງຫລາຍປີມາແລ້ວ ແຕ່ກໍຍັງບໍ່ລືມກັນແລະຊ່ວຍເຫລືອບໍລິການລາວທຸກ ຢ່າງ ພາໃຫ້ລາວມີຄວາມຮູ້ສຶກດີໃຈແລະພູມໃຈເປັນທີ່ສຸດ ສໍາລັບຄວາມຮູ້ສຶກປະທັບໃຈໃນ ການກັບຄືນເມືອຢ້ຽມຢາມບ້ານເກີດໃນຄັ້ງນີ້ ສັງທອງສະຫລູບວ່າ: ແລະນັ້ນກໍແມ່ນຄວາມຮູ້ສຶກຂອງ ສັງທອງ ບຸດສີເມືອງ ຈາກນະ ຄອນຫລວງມົສໂກູ ກ່ຽວກັບ ການກັບຄືນເມືອຢ້ຽມຢາມບ້ານ ເກີດເມືອງນອນໃນຄັ້ງນີ້ ຊຶ່ງຂ້າ ພະເຈົ້າກໍຄິດວ່າ ຄົງສະທ້ອນ ເຖິງຄວາມຮູ້ສຶກຂອງຄົນລາວ ໃນຕ່າງແດນສ່ວນໃຫຍ່ ທີ່ໄດ້ ກັບຄືນເມືອຢາມບ້ານເກີດ ບໍ່ ວ່າໃນປັດຈະບັນນີ້ ເຂົາເຈົ້າຈະ ດໍາລົງຊີວິດຢູ່ໃນປະເທດໃດຫລື ເມືອງໃດ ຖືສັນຊາດໃດກໍຕາມ ແຕ່ຈິດໃຈກໍຍັງຄົງຄວາມເປັນ ລາວຢູ່ຕະຫລອດການ